Իրավամբ հեղափոխությունը սկզբնավորվեց ու զարգացավ «Մերժենք Սերժին» կարգախոսով, սակայն Սերժ Սարգսյանի վարչապետությունը զանգվածային շարժման միայն առիթն էր, այն թեզը, որն այդ պահին ամենից շատն էր ասոցացվում քրեաօլիգարխիկ համակարգի դեմ պայքարի հետ։ Խորքային առումով՝ թավշյա հեղափոխությունն ուղղված էր քրեաօլիգարխիկ համակարգի, նրա կոռումպացվածության, ամենաթողության հետ։ Հեղափոխության հզոր ալիքի հարվածից տապալված համակարգի «կնքահայրն» ու խորհրդանիշը Ռոբերտ Քոչարյանն է, ու բնավ պատահական չէ, որ հենց նա է այսօր դարձել հակահեղափոխության ռևանշի, ռեստավրացիայի խորհրդանիշը։ Քոչարյանը չի կարող խոսել հեղափոխության օրակարգը պաշտպանելու մասին, որովհետև նրա ցանկացած գործողություն, քայլ ընկալվում է որպես ռևանշի ձգտում։